Lindeqvist var utdannet veterinær fra Veterinärinnrättningen Skara og agronom fra Degeberg Landtbruksinstitutt. Her var han lærer i husdyrfag fra 1844 til 1852. Som statsagronom engasjerte Lindeqvist seg i å fremme husdyravl som fag i Norge, og ga ut flere bøker om emnet. Som del i dette arbeidet tok han også initiativ til det første fesjå i Kviteseid, holdt i 1856. Dette ble i 1866 den første statsutstilling for storfe, og utgangspunktet for den årlige landbruksmessen Dyrsku'n som fortsatt avholdes i dag.